"بظٲہر چھُ سیف الملوٗکن سفر بکاولی ہش نازنین سۅندرِ ہندِ باپتھ مگر استعیارٲتی مانِین منزچھُ یہ سفر تتھ منزلس پٮ۪ٹھ ختم گژھان ییتہ دوٗیی ہٕندۍ پردٕدٔزِتھ چھِ پٮ۪وان، سُہ منزل یُس ژھارنٕکہ تہٕ لبنکہٕ حدٕ نٮ۪بر چھُ ییتہ شک ختم چھُ گژھان ، سیف الملوک سُند سفر چھُ ازٲنی ہٕندِ مقامہٕ پٮ۪ٹھ شروع گژھان ، محض چھے تس ژھارنٕچ طلب ، تسُند سفر چھُ پوشہ باپتھ بکاولی ہٕندِ باپتھ تہٕ سنگلدیپ ہوس کڈُرس علاقس کُن طِسلماتو منزی سفر۔ سنگلدیپُک سفر چھُ ژکہ شکک ، ژھارٕنک، لبہٕ نُک تہ رازُک سفر۔" ﴿گلشن مجید ، نقدِ شعر﴾